open-index/open-wikipedia-markdown huggingface dataset:
Ibanez

**Ibanez** er et gitarmerke fra Japan. De produserer også bassgitarer og effektpedaler.
Ibanez lager mest gitarer for hard rock-sjangeren. I dag er det et av verdens ledende gitarmerker. 

Hoshino Gakkis firma begynte i 1900 som en musikkinstrumentavdeling av bokhandelselskapet *Hoshino Shoten*. I 1935 begynte de å lage sine egne strengeinstrumenter. Firmaet var lite synlig i den vestlige verden før midten av 1960-årene.

## Gitarer
### Originale modeller
* RG Tremolo-serien
* RG Prestige-serien
* RG Fixed-serien
* GRG Mikro
* S-serien
** S Prestige
* SZ-serien
** SZ Prestige
* SA-serien
** SA Prestige 
* X-serien 
* Artist-serien 
* GAX-serien
* JTX 
* IC – Iceman
* AR
* RGD

### Signaturmodeller
* *[[Andy Timmons]]* – AT300
* *[[George Benson]]*
* *[[Joe Satriani]]* – JS
* *[[John Scofield]]*
* *[[Matt Bachand]]*
* *[[Mick Thomson]]* – MTM
* *[[Mike Mushok]]*
* *[[James Shaffer|Munky]]* – APEX finnes som APEX1 og APEX2
* *[[Noodles]]* – NDM
* *[[Paul Gilbert]]*
* *[[Pat Metheny]]* – 
* *[[Steve Vai]]* – Universe, også kalt JEM555, JEM7V, JEM77V og UV777P
* *[[Herman Li]]* – Ibanez E-Gen

## Noen artister som bruker eller har brukt Ibanez
* John Petrucci (Dream Theater, Liquid Tension Experiment)
* Omar Rodriguez-Lopez (The Mars Volta)
* Joe Satriani (Chickenfoot, solo)
* Steve Vai (solo, Alcatrazz, Whitesnake, David Lee Roth)
* The Commander-In-Chief
* Mick Thompson (Slipknot)
* Paul Stanley (KISS)
* Dave Navarro (Jane's Addiction, Red Hot Chili Peppers)
* Phil Collen (Def Leppard)
* Steve Lukather (Toto, solo)
* John Frusciante (Red Hot Chili Peppers)
* Bradley Nowell (Sublime)
* Kirk Hammett (Metallica)
* Herman Li (Dragonforce)
* Sigurd Wongraven (Satyricon)
* James «Munky» Shaffer (KoЯn)
* Koichi Fukuda (Static-X)
* Cristi Gram (Phoenix)
* Fletcher Dragge (Pennywise)
* Paul Gilbert (solo, Racer X, Mr. Big
* Rob Patterson (KoЯn)
* Jim Davies (The Prodigy, Pitchshifter)
* Verdine White (Earth, Wind, & Fire)

## Bilder

Fil:Ibanez440rs5.jpg|Ibanez Roadstar II-serien RS 440
Fil:Ibanez_RG220.jpg|Ibanez RG220  fra RG Prestige-serien
Fil:Ibanez - Iceman.jpg|Ibanez Iceman

## Eksterne lenker
*
Epiphone

**Epiphone** er en amerikansk produsent av strengeinstrumenter. Selskapet ble stiftet av greske Anastasio Stathopoulo i 1873, og er en av verdens eldste og mest aktede instrumentprodusenter. De har med produktene sine fulgt musikkens utvikling i over 140 år. Før 2. verdenskrig var Epiphone kundenes favoritt, og var sammen med Gibson det virkelig store gitarmerket på markedet.

## Historie
Grunnleggeren Stathopoulos sønn Epi (Epaminondas), var 22 år når han fikk oppgaven med å bringe firmaet videre etter sin fars død. Da han i 1923 overtok resten av aksjene etter sin mors død, faset han ut produkter han mente ikke hadde en fremtid, en eldre type mandoliner. I stedet satset han på *Recording*-serien av banjoer, det mest populære instrumentet i USA etter 1. verdenskrig. Han annonserte i fagblader at *«the new policy of business and all interest will be devoted to the production of banjos, tenor banjos, banjo mandolins, banjo guitars, and banjo ukuleles under the registered trademark name of *Epiphone», et navn som var en sammensetting av *Epi-* og *-phone* som er det greske ordet for «stemme».

Han ansatte de beste arbeiderne, og produksjonen økte. I 1928 introduserte Epiphone sin første serie med akustiske gitarer for å ta markedsandeler fra den store rivalen Gibson, noe de oppnådde.

Etter 2. verdenskrig gikk det imidlertid dårlig med Epiphone, ikke minst fordi Epi døde av leukemi. Det å klare å fortsette kappløpet med Gibson om å hele tiden klare å lage de beste gitarene og pickupene, og henge med i utviklingen, ble for tøft da de hadde mistet sin største ressurs, og brødrene Orphie og Frixo, som hadde overtatt selskapet, var stadig uenige om veien videre.

I 1957 overtok Gibson Epiphone.

## Kjente modeller
* Epiphone Les Paul
* Epiphone SG
* Epiphone Explorer

## Referanser


## Eksterne lenker
*
Guan Yu

**Guan Yu** (kinesisk: 關羽; pinyin: *Guān Yǔ*, født 162, død 219) var en general som tjente under krigsherren Liu Bei i slutten av Han-dynastiet og de tre rikers periode i det gamle Kina. Han spilte en stor rolle i borgerkrigen som førte til Han-dynastiets fall og la grunnlaget for Shu Han, som Liu Bei var den første keiseren av. Guan Yu, Liu Bei og Zhang Fei var kjent for å ha vært blodsbrødre.

Han er en av de best kjente kinesiske historiske figurer, og æres med templer i store deler av Øst-Asia. Den klassiske romanen *[[Beretningen om de tre kongedømmer]]* forteller utførlig om hans bragder, med åpenbare overdrivelser. Ved senere gjenfortelling og diktning er historiene blitt enda mer overdrevet. 

Guan Yu har blitt gjort til guddom så tidlig som i Sui-dynastiet og blir fremdeles æret av kinesere, ikke minst i Hongkong. Mens legendefremstillinene ser ham som rettskaffen og lojal, har Guan Yu blitt karakterisert av noen historikere som arrogant og uorganisert, egenskaper som etter hvert ledet til hans nederlag for Sun Quan, kongen av Wu.

Guan Yu er tradisjonelt framstilt som kriger med rødt ansikt og langt skjegg. Skjegget blir nevnt i *Beretningen om de tre kongedømmer*, men det er mest sannsynlig at det røde ansiktet stammer av operaforestillinger hvor røde ansikt var tegn på rettskaffenhet og lojalitet. Ifølge folkehistorier brukte Guan Yu en *[[kuan-dao|guandao]]* kalt *Grønn-drage-halvbueblad*, som ligner en hellebard. Den skal ha veid 82 *[[jin]]* (41 kg). En kopi av hellebarden i tre kan sees i keiser Guan-tempelet i Xiezhou fylke i Kina.

## Dynasty Warriors (spill)

Guan Yu er også en spillbar figur i Dynasty Warriors-serien av Koei, hvor hans valgte våpen er en *[[Kuan-dao|guandao]]*.

## Se også

* *[[Beretningen om de tre kongedømmer]]*
* Han-dynastiet
* Liu Bei

## Eksterne lenker
* 
* Offisiell webside av Emperor Guan Temple i Xiezhou (Forenklet kinesisk)
* Internet Go Server's large version of Utagawa Kuniyoshi's boneshaving print
Ritual

**Ritual**, tidligere også skrevet *rituale* på riksmål, er en handling som har et symbolsk  innhold og som blir gjentatt etter bestemte regler. Ordet kan også bety en fastsatt orden, for eksempel en ritualbok, det vil si forskrifter for en kirkelig seremoni, eller i videre forstand bare fast skikk og bruk, altså en vane eller tradisjon som følger gitte handlingsmønstre. Ordet *ritual* stammer fra det latinske *ritus* eller *ritualis* som betyr «bruk». 

## Religiøse og ikke-religiøse ritualer
Et ritual er en bestemt handling som gjøres på et spesielt sted eller til et spesielt tidspunkt, gjerne begge deler. Det er flere kjennetegn; de som utfører rituale bruker som regel spesielle klær, spiser en bestemt matrett, osv. Kjente rituelle klær er f.eks russelue til russefeiringen. Vi skiller mellom religiøse og ikke-religiøse ritualer. 

Et ritual som religiøs skikk er en del av en seremoni som er et antall handlinger, hovedsakelig gjennomført for deres symbolske verdi, som er forordnet av en religion eller av tradisjonen i et samfunn. Et ritual er fellesbetegnelsen på flere riter satt sammen til en seremoni.

Historisk var ordet brukt om måten man tok kontakt med høyere makter på. Religiøse livssyn har gjerne mange ritualer. I dag har man ritualer for eksempel i tros- og livssynsamfunn, studentforeninger, m.m.

Zoologene finner paringsadferd som er så presist gjentagende, at den betegnes som paringsrituale. Tiurleik er ett eksempel.

## Se også
* Ritus, gudstjenestehandling som følger tradisjonelle regler
* Rite, sosial seremoni som bygger på tro, for eksempel et overgangsrite som markerer at en person skifter sosial status  
* Ritualbok, bok med regler for kirkelige handlinger og bønner
* Ritualmord, mord og menneskeofringer i forbindelse med religiøse ritualer
* Seremoni, høytidelig, formell og ofte symbolsk handling
* Liturgi, ritualer og ordning for en gudstjeneste

## Litteratur
* Arne Bugge Amundsen, Bjarne Hodne, Ørnulf Hodne, Ane Ohrvik og Bjarne Rogan *Ritualer - Kulturhistoriske studier*, 2006 ISBN 9788215008585
Kostnad

**Kostnad** er *forbruk av [[ressurs]]er* målt i penger. En kostnad er ikke det samme som en utgift eller en utbetaling.

## Kostnad, utgift, betaling
Et eksempel kan forklare forskjellen på disse begrepene: En bil fylles med bensin for kr 500. I det fyllingen av tanken avsluttes har man pådradd seg en *utgift,* det vil si en *betalingsforpliktelse*. Når man betaler for bensinen, foretas en *betaling* på kr 500. Hvis man kjører en tur med bilen og bruker tre liter bensin som koster kr 15,62 pr. liter, da er *kostnaden* for kjøreturen kr 46,86 (3*15,62).

## Ulike typer
Det finnes mange typer kostnader, eksempelvis faste kostnader, variable kostnader, direkte kostnader, indirekte kostnader, kalkulatoriske kostnader, alternativkostnad, senket eller irreversibel kostnad og reversible kostnad.
Japp

**Japp** er en sjokolade fra Mondelēz International, som i Norge selges under merkenavnet Freia. 

Sjokoladen består av melkesjokolade fylt med karamell og myk sjokolademarengs og minner om det konkurrerende sjokoladeproduktet Mars. Japp ble lansert i Sverige av Marabou, Freias svenske søsterselskap, i 1947. Produktet ble introdusert i Norge i 1949 av Freia.

Da sjokoladen skulle lanseres i Sverige i 1947 var et av navneforslagene Japs, det amerikanske slanguttrykk for japaner. Marabou valgte å gjøre om s-en til p og endte dermed med navnet Japp.

Japp ble produsert på Rodeløkka frem til 2005, da produksjonen ble flyttet til Kaunas i Litauen.

## Referanser
Termisk konduktivitet

**Termisk konduktivitet**  eller **varmeledningsevne** er en materialegenskap som angir stoffets evne til å lede varme ved termisk konduksjon. Den blir i engelskspråklig litteratur betegnet ved symbolene *&kappa;* eller *K*, mens ofte på tysk benyttes *&lambda;*. I Norge er alle disse symbolene i bruk. Egenskapen angis med SI-enheten W/(m&nbsp;K) (Watt pr. meter og kelvin).

## Verdier ved romtemperatur

Forbundet med stoffets termiske konduktivitet *K*, er dets **varmemotstand** *R* definert som

:  R = {d\over KA} 

der *d* er tykkelsen til materialet og *A* er arealet som varmen gjennomstrømmer.

Varmemotstanden i et stoff, R, er invers av varmegjennomgangskoeffisienten, eller stoffets **[[U-verdi]].**

R=\frac{1}{U}

## Referanser
Harry Kvebæk

**Harry William Kvebæk** (1925–2012) var en norsk trompetist.

## Biografi
Han var solotrompetist i Oslo Filharmoniske Orkester fra 1963 til 1973. Fra 1947 til 1963 var han ansatt som solokornettist i Forsvarets Stabsmusikkorps. 

Kvebæk var lektor ved Veitvedt Musikkonservatorium fra 1970 til 1973.

Han var amanuensis i trompetspill og kammermusikk ved Norges musikkhøgskole fra 1973, senere professor i trompetspill.

Kvebæk var i mange år Norges fremste trompetist og underviste en hel generasjon med fremgangsrike trompetister, blant dem Ole Edvard Antonsen, Jan Fredrik Christiansen, Lars Næss, Christian Beck og Arnulf Naur Nilsen. Han startet Ungdomssymfonikerne i 1973 sammen med dirigenten Karsten Andersen og fiolinisten Leif Jørgensen.

Kvebæk var initiativtager til vernet av Fetsund Lenser som nasjonalt lensemuseum.

## Priser og utmerkelser
*Kongens fortjenstmedalje i gull
*LOs kulturpris (2004)
*Det Kongelige Norske Videnskabers Selskabs minnemedalje i gull (2001)
*Norsk Musikerforbunds hedersmedalje
* Ærespris fra Musikerforbundet på Island
*Gammlengprisen (1998)
* Akershus fylkes kulturpris (1990)
*Lindemanprisen (1988)

## Referanser
Øystein Storrvik

**Øystein Ola Storrvik** (født 7. april 1958 i Oslo) er en norsk advokat. 

Han gikk på Oslo katedralskole og tok deretter juridisk embetseksamen. Han har vært dommerfullmektig i Mandal, og senere advokatfullmektig for Tor Erling Staff. I 1995 etablerte han sitt eget advokatfirma, Advokatfirmaet Storrvik. Han er fast forsvarer i Oslo byrett,  Borgarting lagmannsrett og høyesterett.  

26. februar 2015 ble det kjent at Storrvik var engasjert som massedrapsmannen og terroristen Anders Behring Breiviks forsvarer. Storrvik var også forsvarer for David Toska. Han har også hatt andre profilerte klienter, som Lars Harnes (som blant annet ranet en pengetransport på Aker Brygge) og Tony Caspersen (tidligere leder for Tveitagjengen).

## Referanser
Runar Schau

**Runar Schau** (født 21. februar 1970, død 1. september 1998) var lederen av Nasjonalt Folkeparti. NF ble dannet 26. juli 1979 av Erik Blücher etter oppløsningen av Norsk Front. Partiet ble oppløst i 1991. Partiet bar tydelig preg av å være høyreorientert. Mange mener det hadde en sterk nynazistisk dreining. Runar Schau ble påkjørt av et tog i Ski kommune høsten 1998. Dødsfallet ble etterforsket av POT (Politiets overvåkningstjeneste) som mistenkelig, men ble henlagt etter bevisets stilling. Det har i ettertid blitt kjent av Runar Schau samarbeidet med POT for å kartlegge nynazist-miljøet i Norge. Hans biografi kom aldri ut. Schau var også leder av Støtteforeningen for Arne Treholt etter hans pågripelse mistenkt for spionasje i 1984.
Doddridge County

**Doddridge County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Wetzel County  i nord, Harrison County i øst, Lewis County i sørøst, Gilmer County i sør, Ritchie County i vest og mot Tyler County i nordvest.

Doddridge Countys totale areal er 830 km² hvorav 0 km² er vann. I 2000 hadde fylket 7&nbsp;403 og administrasjonssenteret ligger i byen West Union.

Fylket ble grunnlagt i 1858 av land fra fylkene Harrison, Tyler County, Ritchie County og Lewis County og er oppkalt etter statsmannen Phillip Doddridge

## Eksterne lenker
*
Demokratiske Sosialister

**Demokratiske Sosialister (AIK)** var et politisk parti i Norge, som ble dannet i 1973 med grunnlag i Arbeiderbevegelsens informasjonskomité mot norsk medlemskap i EF (AIK), som var den organiserte motstanden mot norsk medlemskap i daværende EF, nåværende EU, innad i Arbeiderpartiet. De organiserte EF-motstanderne valgte å bryte med partiet og etablerte Demokratiske Sosialister (AIK), som deltok i Stortingsvalget i 1973 som en del av Sosialistisk Valgforbund. I 1975 var partiet med på etableringen av Sosialistisk Venstreparti (SV), og som en konsekvens av dette la partiet seg selv ned i 1976.

Første leder i Demokratiske Sosialister (AIK) var stortingsrepresentant Berit Ås, og hun ble dermed landets første kvinnelige partileder. Ås ble også den første lederen i SV.

## Valghistorikk
;Stortingsvalg

**Merknader**
# Fullt valgsamarbeid med Sosialistisk Valgforbund. Oppslutningen er samlet

## Referanser


## Eksterne lenker
*
Arbeiderbevegelsens informasjonskomité mot norsk medlemskap i EF

**Arbeiderbevegelsens informasjonskomité mot norsk medlemskap i EF (AIK)** ble etablert i januar 1972 som den organiserte EF-motstanden innad i Arbeiderpartiet.

Initiativet til etableringen ble tatt av medlemmer i Arbeidernes ungdomsfylking, Norsk Arbeidsmandsforbund og Norsk Grafisk Forbund i Oslo. I mars 1973 vedtok et flertall i organisasjonen å bryte med Arbeiderpartiet og å etablere et eget politisk parti. Demokratiske Sosialister ble etablert året etter og deltok i stortingsvalget samme år som en del av Sosialistisk Valgforbund.

AIKs ledere var Bernt H. Lund fram til høsten 1972, deretter Ole Wiig til mars 1973 og Berit Ås fram til SV ble etablert i 1975.

## Eksterne lenker
* Norgeslexi – «Arbeiderbevegelsens informasjonskomité mot norsk medlemskap i EF».
Marian Aas Hansen

**Marian Aas Hansen** (født 1975) er en norsk sanger.  

## Liv og virke
Hasen er født og oppvokst i Ski kommune i Akershus.

I 2005 debuterte hun med albumet *One Small Step For Me*, som fikk terningkast 2 av Dagbladets anmelder, mens VG var atskillig mer positive og ga albumet en firer.

Hun gjorde show på Chat Noir sammen med Kåre Conradi, som hun også var forlovet med i åtte år.

Hun spilte fra 2007 i en show-forestilling, «Showgirls» på Chat Noir sammen med Guri Schanke, Elisabeth Andreassen og Hilde Lyrån. Forestillingen gikk for fulle hus og fikk gode kritikker. Hun har tidligere gjennomført flere juleturneer sammen med Anita Skorgan, Tor Endresen og Rune Larsen. I 2007 ga Aas Hansen ut juleplata *It's Beginning To Look A Lot Like Christmas*, der hun spilte inn sine versjoner av juleklassikere som «Santa Baby», «Have Yourself A Merry Little Christmas» og «Holy Night», også dette albumet fikk lite gehør hos Dagbladets anmelder, mens VG igjen var mer positivt innstilt og ga albumet en firer. Hennes tredje album, *A Million Miles Away* kom i 2010, men heller ikke det falt helt i smak hos anmelderne.

Hun har også deltatt på albumet *Min tid skal komme*, innspilt av det norske avant-garde metal-bandet Fleurety, som ble gitt ut på engelske Misanthropy Records i 1995.

## Diskografi
* *One small step for me* (2005)
* *It's Beginning To Look A Lot Like Christmas* (2007)
* *A Million Miles Away* (2010)

### Gjesteopptredener
* *Min tid skal komme*, album med Fleurety (1995)

## Referanser


## Eksterne lenker
* 
* 
*  Intervju med Dagbladet – Ja, jeg tror (07.10.07)
*  Backstage Management - Info om Aas Hansen
Gilmer County (Vest-Virginia)

**Gilmer County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Doddridge County i nord, Lewis County i øst, Braxton County i sør, Calhoun County i vest og mot Ritchie County i nordvest.

Gilmer Countys totale areal er 881 km² hvorav 0 km² er vann. I 2000 hadde fylket 7&nbsp;403 innbyggere og administrasjonssenteret ligger i byen Glenville.

Fylket ble grunnlagt i 1845 av land fra fylkene Lewis og Kanawha County og er oppkalt etter guvernør  Thomas Walker Gilmer.

## Eksterne lenker
*
Jannecke Weeden

**Jannecke Weeden** (født **Mentzen**; 1976) er en norsk programleder på TV og radio. 

Hun begynte tidlig med amatørteater og fortsatte med diverse revyoppsetninger i Tønsberg Amatørteater. Weeden fikk sin første jobb som programleder i TV i november 2003 i programmet *[[Ordjakten]]* på TV 2. Etter det har hun vært programleder i *[[Lukket visning]]*, *[[Kjendisjakten]]*, *[[Fagerstrand (TV-serie)|Fagerstrand]]*, *[[Familiens ære]]* og *[[Idolnachspiel]]* (sammen med Gaute Grøtta Grav) og paneldeltaker i *[[Ettermiddagen]]*, alle på samme kanal.

I radio har hun vært å høre i Radio Norge. Fra 2010-2013 var hun programleder for Norsk Tippings Lotto-sendinger på NRK.

Siden januar 2013 har hun vært å se på TV3 i *[[Skjulte Skatter]]* sammen med Ivar Christian Johansen, og *[[Norges Styggeste Rom]]* sammen med interiørdesigner Halvor Bakke og byggmester Ole Torkel Gjerset. Hun ble nominert til beste kvinnelige programleder i Gullruten 2017 for TV3-programmet *Nordens Perler* som hadde premiere mars 2017.

Weeden har tre års utdannelse i markedsføring og kommunikasjon fra Handelshøyskolen BI. Hun har også jobbet i flere redaksjonelle stillinger i produksjonsselskapet Monster Media og driver ved siden av sin tv-karriere nettstedet Reismedbarn.no.

## Referanser


## Eksterne lenker
*
David Fairclough

**David Fairclough** (født 5. januar 1957 i Liverpool) er en engelsk tidligere fotballspiller som spilte på det dominerende Liverpool-laget på 1970-tallet. Han var kjent for å være en «superreserve».

Han gikk gradene i Liverpools juniorsystem før han i november 1975 debuterte for Liverpools A-lag. Denne sesongen laget han sju mål på fjorten kamper. I ni av kampene kom han inn som reserve. Denne sesongen vant Liverpool serien.

Faircloughs mest berømte mål var mot St. Etienne i Europacupen da Liverpool måtte score to mål for å gå videre. 20 minutter før slutt kom Fairclough inn på banen, og etter seks minutter satte han ballen i mål foran «The Kop». TV-kommentatoren Gerald Sinstadt utbrøt: «*Supersub strikes again*».

Til sammen spilte Fairclough 153 kamper for klubben og scoret 55 mål. På slutten av karrieren spilte han for Norwich City og Oldham Athletic.

## Referanser


## Litteratur
* 

## Eksterne lenker
* 
* 
*  lfchistory.net om Fairclough
Francesco Pasio

**Francesco Pasio** (kinesisk: 巴範濟 *Ba Fanji*, født i november eller desember 1554 i Bologna i Kirkestaten, død 30. august 1612 i Macao i Kina) var en misjonær tilhørende jesuittordenen og virket på en rekke steder i Øst-Asia. Han var blant de første jesuitter i Kina, men er mest kjent for sitt virke i Japan.

Opprinnelig bad han om å bli sendt som misjonær til Etiopia, men i stedet ble det Østen. Han kom til Goa den 13. september 1578, til Malakka i juni 1582 og til Macao 7. august samme år. Egentlig skulle han rett til Japan, men det ble ombestemt i siste liten. Han ble sendt inn i Kina som ledsager til pater Michele Ruggieri og kom til Zhaoqing den 27. desember 1582. Der assisterte han med undervisning av dåpskandidater. Etter noen måneder ble han utvist. 

Da bad hans overordnede, pater Alessandro Valignano, ham om likevel å reise til Nagasaki i Japan. Han kom dit den 25. juli 1583 og virket der i mange år. Han var viseprovinsial for jesuittenes Kina-Japan-provins fra 1600 til 1611. Den 31. juli 1611, da bud kom om at jesuittordenens ledelse hadde splittet Kina-Japan i hver sin provins, ble pater Pasio den første provinsialen der. 

Allerede den 22. mars 1612 overtok pater Valentin Carvalho S.J. som provinsial, og pater Pasio dro til Macao. Han ankom tidlig i april og døde noen måneder etter, den 30. august 1612 i Macao.

## Se også
* Liste over kinamisjonærer tilhørende jesuittordenen

## Referanser
Dao (sverd)

**Dao** (kinesisk: 刀; pinyin: *dāo*; Wade-Giles: *tao*) er en kategori for eneggete, kinesiske sverd primært brukt til kutting og hakking (sabel). I Kina er dao kjent som et av de fire større våpen, sammen med spydet, staven og sverdet og blir omtalt som "Motet til alle soldater". 

## Litteratur
* 
* 
* 
* 
* 
* 
*
Maråk

**Maråk** (eller Merok) er et område og en gård ved fjorden i Geiranger. I 1603 ble navnet skrevet Marracker, senere også Marag og Mæraag. Navnet stammer fra "Marr-åker",  av merr (hoppe) eller marr (hest). Navnet kan også ha opphav i *mar* i betydningen sjø fordi området eller gården ligger helt nede ved fjorden. Stedsnavnet finnes bare i Geiranger. Familienavnene Maråk, Merok og Maraak stammer fra dette. 

Maråk er sentrum i Geiranger og endepunkt for Geirangervegen. Møll og Grande fikk skikkelig kjørevei til Maråk i 1947, i 1956 ble kjørevei mellom Eidsdal og Maråk (Ørnevegen). Merok er også navnet på et hotel i sentrum. Hotellet ble etablert på 1860-tallet som det første i Geiranger. Det ble opprinnelig drevet i en liten trebygning i vannkanten. Senere har Geiranger hotell kommet til like ved. Maråk er det strandstedet som er nærmest grensen til Oppland. Før Geirangervegen ble anlagt ble trolig saltet og tørket fisk ført på kløv til Ottadalen fra Maråk. Jens Kraft skrev i 1832 at bøndene fra Lom og Skjåk kom til Maråk med tjære, bek og brennevin som de byttet mot fisk. Maråk tjente i perioder som markedsplass.

## Referanser
Grant County (Vest-Virginia)

**Grant County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Mineral County i nordøst, Hardy County i øst, Pendleton County i sør, Tucker County i vest. Det har også grense mot delstaten Maryland i nordvest.

Grant Countys totale areal er 1 244 km² hvorav 8 km² er vann. I 2000 hadde fylket 11&nbsp;299 og administrasjonssenteret ligger i byen Petersburg.

Fylket ble grunnlagt i 1866 av land fra Hardy County og er oppkalt etter general Ulysses Simpson Grant som senere ble USAs attende president. Etter den amerikanske borgerkrigen var det et forsøk av tidligere konfødererte å kalle fylket Lee County etter general Robert E. Lee, men forsøket førte ikke frem.

## Eksterne lenker
*
Christopher Hornsruds regjering

**Christopher Hornsruds regjering** eksisterte fra 28. januar til 15. februar 1928, og er norgeshistoriens kortest sittende regjering og den første fra Arbeiderpartiet. 

## Bakgrunn og regjeringsdannelse
Etter at Arbeiderpartiet i 1927 hadde slått seg sammen med Norges Socialdemokratiske Arbeiderparti, fikk det forente arbeiderpartiet 37 prosent av stemmene ved stortingsvalget 1927. Bondepartiets Johan E. Mellbye fikk først oppdrag å danne en borgerlig flertallsregjering. Han lyktes ikke med dette. I stedet for å kalle inn alle de borgerlige parlamentariske ledene, som disse ønsket, kalte kong Haakon inn stortingspresident Hambro og visepresident Hornsrud. Hornsrud rådet kongen til å kalle inn Alfred Madsen, som var parlamentarisk leder for Arbeiderpartiet som hadde blitt stortingets største parti. Madsen bekreftet at Arbeiderpartiet ville ta på seg å danne regjering.

Det var ingen lett oppgave for Arbeiderpartiet å skulle danne regjering. Partiet hadde en lang strid bak seg om politisk plassering i forhold til den revolusjonære sosialismen. Det var derfor i utgangspunktet nærmest utenkelig å skulle danne en mindretallsregjering. Partiet valgte først Johan Nygaardsvold til å bli statsminister, men han nektet. I stedet ble det Christopher Hornsrud som påtok seg arbeidet med å danne en regjering utgått fra Arbeiderpartiet. Sentralstyret dikterte tiltredelseserklæringen ut fra forutsetningen om at «ministersosialisme» ikke kom på tale. Regjeringen ble kortvarig og falt da erklæringen ble fremlagt for Stortinget. Regjeringen Hornsrud satt i 18 dager, fra 28. januar til 15. februar 1928, og er fortsatt landets kortest sittende regjering.

Regjeringen er Norges så langt eneste regjering som har hatt et grunnlag som innebærer å erstatte det kapitalistiske systemet med et sosialistisk system. Regjeringen falt imidlertid for et mistillitsforslag på tiltredelseserklæringen, blant annet etter at sentralbanksjef Nicolai Rygg hadde uttrykt sterk skepsis til regjeringen.
## Sammensetning

*Statsminister: Christopher Hornsrud
*Utenriksminister: Edvard Bull
*Statsråd Kirke- og undervisningsdepartementet: Olav M. K. Steinnes
*Statsråd Justisdepartementet: Cornelius Holmboe
*Statsråd Forsvarsdepartementet: Christian F. Monsen
*Statsråd Finansdepartementet: Christopher Hornsrud
*Statsråd Handelsdepartementet: Anton L. Alvestad
*Statsråd Arbeidsdepartementet: Magnus Nilssen
*Statsråd Landbruksdepartementet: Johan Nygaardsvold
*Statsråd Sosialdepartementet: Alfred Martin Madsen

## Referanser


## Litteratur
*

## Eksterne lenker
*Christopher Hornsruds regjering regjeringen.no
Gobindh Singh

**Gobind Singh** ji (punjabi ਗੁਰੂ ਗੋਬਿੰਦ ਸਿੰਘ ਜੀ; 1666–1708) var den tiende og siste av de ti sikh-guruene og ble guru den 11. november 1675 som etterfølger etter sin far, guru Tegh Bahādur.

Før guru Gobindh Singh døde, utpekte han sikhenes hellige skrift sri Gurū Granth Sāhib dji som den neste, evige sikh-guruen. Denne granth (boka) er mer enn en hellig bok for sikhene.

Rollen som guru Gobindh Singh (også noen ganger skrevet som «Govind»), den tiende og siste av de ti sikh-gurūene og grunnleggerne av sikh-troen, var monumental. Han levde som et eksempel på sikhtroen gjennom et liv med store personlige tap: Gobindh mistet sin far, sin mor og alle de fire sønnene sine i den religiøse krigen mot mughal-keiseren Aurangzeb. Aurangzeb krevde at alle sikher skulle konvertere til islam eller bli drept. Det var i denne krigen at guru Gobindh led så store personlige tap.

Guru Gobindh Singh sies å ha knyttet sammen de løse trådene i sikh-troen. Han erklærte seg selv som den siste sikh-guruen. Men autoriteten som Gurū Granth Sāhib fikk var en åndelig autoritet; fysisk, tidsbundet autoritet ble gitt til sikhene som helhet. Guru Gobindh grunnla også sikhdåpen med mottakelse av vievann.

Det følgende er en oppsummering av de viktigste høydepunktene i livet til guru Gobindh Singh:

*Han samlet og redigerte boka Dasam Granth Sāhib (1428 s.) 
*Han skrev forskjellige bānier som sikhene resiterer daglig: «Djāp Sāhib», «Tjåpæ» o.a. 
*Han lot bygge forskjellige gurdvārāer — slik som Kesj Garh Sāhib o.a. 
*Han utviklet Anandpūr Sāhib som et hovedsenter for sikhismen. 
*Han videreutviklet strukturen i sikh-samfunnet ved innføring av forskjellige  administrasjonssystem. 
*Han sendte det berømte brevet Zafarnāmā til Aurangzeb.

## Referanser


## Litteratur
*
Kongeriket Polen

**Kongeriket Polen** (polsk: *Królestwo Polskievar*) var en kortvarig satellittstat opprettet av Tyskland og Østerrike-Ungarn under første verdenskrig. Den ble proklamert den 5. november 1916 på territoriene til det tidligere russisk-styrte Kongress-Polen som ble holdt av sentralmaktene som generalregjeringen Warszawa og som ble aktiv 14. januar 1917. Det ble deretter omgjort mellom 7. oktober 1918 og 22. november 1918 til den uavhengige andre polske republikken, den seremonielle dato for grunnleggelsen for sistnevnte ble senere satt til 11. november 1918.

Hensikten var å rekruttere soldater fra det polske området, og kongeriket opphørte å eksistere ved krigens slutt den 11. november 1918. Til tross for at de som opprettet satellittstat forsikret og lovte at den hadde den total avhengighet, ble den opprettet ved klar hensikt i kjølvannet av våpenstillstanden i Compiègneskogen 11. november 1918 som ble hjørnesteinen til den gryende andre polske republikken, sistnevnte utgjorde også av territorier som sentralmaktene aldri hadde til hensikt å avstå til Polen, og spilte derfor en avgjørende rolle i gjenoppstandelsen av polsk stat.

## Referanser


## Eksterne lenker
*
Christian Sæther Moen

**Christian Sæther Moen** (født 1984) er en norsk fotballtrener og tidligere fotballspiller som som er hovedtrener for . 

Han spilte som ung i  før han ble hentet til  i 2003. På grunn av lite spilletid var han på utlån i ,  og , og han gikk til slutt gratis til sistnevnte da kontrakten hans med Rosenborg gikk ut. Moen fikk med seg 3 mål fordelt på 14 kamper for laget før kneproblemer gjorde at den unge angriperen måtte legge opp allerede 22 år gammel i 2006.

Treningen etter kneoperasjonen gikk bedre enn først antatt, og Christian fikk prøve seg i noen kamper for moderklubben Malvik. I slutten av august 2007 meldte han overgang til Trondheimsklubben Ranheim. Her fikk han sine første spilleminutter i seriekampen mot , som til slutt endte 5–0 til Ranheim.

Etter en stund vendte Moen tilbake til  igjen og spilte der inntil Ranheim signerte ham på nytt etter et prøvespill sommeren 2010.

Den 16. desember 2023 ble han ansatt som ny hovedtrener for .

## Referanser


## Eksterne lenker
* 
* Spillerstatistikk på NIFS.no
* https://byasenfotball.no/
Ella Hval

**Ella Hval** (tidligere **Ella Signe Quist Kristoffersen**; født 7. januar 1904 i Kristiania, død 17. desember 1994 i Stavanger) var en norsk skuespiller og instruktør som var ved Nationaltheatret i en årrekke.

Hval vokste opp i en arbeiderfamilie på Torshov i Kristiania og skildret oppvekstmiljøet i erindringsboken *Jeg har alltid hatt vanskelig for å glemme* fra 1979. Hun kom til teateret gjennom arbeiderbevegelsens amatørteatervirksomhet. Her møtte hun også sin første ektemann, dikteren Rudolf Nilsen. De ble gift i 1924, men Rudolf Nilsen døde av tuberkulose i 1929. 

I 1932 debuterte hun på Chat Noir og ble samme år gift med legen Einar Hval. Etter å ha vært kabaretskuespiller i et par år var hun 1934&ndash;35 ved Nationaltheatret. Sitt gjennombrudd som skuespiller fikk hun imidlertid først på Den Nationale Scene i 1936. I 1940 ble hun igjen ansatt ved Nationaltheatret, hvor hun ble inntil hun ble pensjonert i 1974. 

Ella Hval var formann i Norsk Skuespillerforbund 1951–1961 og 1965–1967, og hun spilte en viktig rolle i avtaleforhandlinger med teatrene og NRK.

Hun ble i 1973 utnevnt til ridder av 1. klasse av St. Olavs Orden, mottok Kongens fortjenstmedalje i gull og i 1977 Norsk kulturråds ærespris.

Bydelsutvalget i bydel Sagene vedtok 18. juni 2020 at plassen på baksiden av Sandaker senter skulle hete Ella Hvals plass.


Herren og hans tjenere, Nationaltheatret - L0062 959Fo30141701260022.jpg|Ella Hval som Margrethe Helmer og August Oddvar som biskop Sigurd Helmer i Axel Kiellands *[[Herren og hans tjenere]]* på Nationaltheatret høsten 1955.
Ella hval nils ole oftebro hjem 1971.jpg|Ella Hval med Nils Ole Oftebro i David Storeys *Hjem* (*Home*) på Nationaltheatret høsten 1971.


## Bibliografi
* *Jeg har alltid hatt vanskelig for å glemme* &ndash; Gyldendal, 1979.

## Referanser


## Eksterne lenker
*  
* Nationaltheateret: Ella Hval, roller
* Torshov - Ella Hval
* Ella Hval i Norsk biografisk leksikon
Christen Mule

**Christen Mule** (1525–1589) var Oslos borgermester fra 1567 til 1585.. 

Mule fikk i 1579 den gamle bispegården i middelalderbyen Oslo som gave fra kong Frederik II, som takk for sin innsats under syvårskigen og som erstatning for tap han hadde blitt påført. Mule lot bygge et hus som i 1589 var sete for bryllupsfesten mellom Anna av Danmark og Jakob I av England. Mules gård ble seinere erstattet av Oslo ladegård. 
## Referanser
Irish Socialist Republican Party

**Irish Socialist Republican Party** (**ISRP**) var et irsk politisk parti, som ble grunnlagt av James Connolly i den hensikt å etablere en irsk arbeiderrepublikk.

Partiet hadde aldri mer enn 40&ndash;50 medlemmer, og det var bare laget i Dublin som hadde kontinuerlig aktivitet. Det ble gjort forsøk på å opprettet lag i Cork og Belfast, men disse fikk aldri etablert seg skikkelig. 

ISRP gav ut den første regelmessige sosialistiske avisen i Irland, *[[Worker's Republic]]*. Partiet stilte også kandidater i lokalvalg, representerte Irland i Den andre internasjonalen og agiterte omkring saker som boerkrigen og minnemarkeringene for 1798-opprøret. Det var det første partiet i Irland som fremmet kravet om en selvstendig republikk. 

Connolly var heltidsansatt i partiet. Han forlot Irland  og dro til USA i 1903 etter en intern konflikt, og kom ikke tilbake før i 1910. Det ser ut til at smålige konflikter i partiet og hans personlige økonomiske problemer var de fremste årsakene til at han reiste ut. Hovedkonflikten stod mellom Connolly og den andre ledende stjernen i partiet, Edward Stewart, om strategi for fagforeningsarbeid og valgorganisering. Partiet ble fullstendig inaktivt kort tid etter at Connolly forlot Irland. Han sammenlignet det å miste partiet med det å miste et barn.

I 1909 ble partiet gjenopprettet under et nytt navn, Socialist Party of Ireland. Dette lyktes ikke i å etablere seg skikkelig, først og fremst fordi Connolly da han kom tilbake fra USA året etter hadde kommet til at revolusjonen heller måtte utløses av en stor fagforening enn av et parti, og derfor engasjerte seg i Irish Transport and General Workers' Union og dens milits Irish Citizen Army. 

Partiet ble igjen etablert i 1921 som Communist Party of Ireland. 

## Referanser
Irish Transport and General Workers’ Union

**Irish Transport and General Workers Union** (**ITGWU**) var en irsk fagforening. Den ble grunnlagt av James Larkin i 1908 som en generell fagforening. De første medlemmene ble rekruttert blant medlemmer av National Union of Dock Labourers, en Liverpool-basert forening som Larkin hadde blitt ekskludert fra, men det kom raskt til medlemmer fra andre industrier. 

ITGWU var sentral i Dublin-lockouten i 1913, og opprettet på grunn av sammenstøt med Royal Irish Constabulary og Dublin Metropolitan Police en egen milits, Irish Citizen Army (ICA). Gjennom militsen var foreningen aktiv under påskeopprøret i 1916. Lederen for ICA, James Connolly, ble henrettet for sin rolle i opprøret. 

Da Larkin reiste til USA i 1914 tok Willam X. O'Brien over som leder, og var generalsekretær i mange år. 

I 1924 grunnla Larking bror Peter en ny fagforening, Workers' Union of Ireland (WUI). Mange av medlemmene av ITWGU i Dublin knyttet seg til denne, men ITWGU forble den dominerende fagforeningen, spesielt utenfor Dublin. O'Brien og Larkin var bitre personlige fiender, og da Larkin og hans støttespillere kom inn i Labour Party igjen i 1940-årene fikk O'Brien splittet partiet og opprettet National Labour Party. Ytterligere en splittelse kom i 1945, da WUI gikk inn i Irish Trade Union Congress. ITGWU forlot kongressen, og etablerte den konkurrerende Congress of Irish Unions. 

Fra 1950-årene foregikk det regelmessige forhandlinger om å slå sammen de to landsforeningene, og i 1990 gikk de sammen og opprettet Services, Industrial, Professional and Technical Union (SIPTU).
Margrete av Danmark

:*For danske dronninger med samme navn, se [[Margrete I]] og [[Margrethe II av Danmark]].*

**Margrete av Danmark** (1456–1486) var datter av kong Christian I av Danmark (1448–1481), Norge (1450–1481) og Sverige (1457–1464), og hans hustru Dorothea av Brandenburg.

## Biografi

I juli 1469 ble Margrete giftet bort til kong Jakob III av Skottland (1460–1488) i Holyrood Abbey.

Margrete fødte tre sønner:
* Jakob IV (17. mars 1473 – 9. september 1513)
* James Stewart, hertug av Ross (mars 1476 – januar 1504)
* John Stewart, jarl av Mar (desember 1479 – 1503)

Margretes far, kong Christian I av Danmark og Norge ble enig om en bemerkelsesverdig medgift for datteren. Ettersom danskekongen hadde mangel på ledig kapital ble de norske øyene Orknøyene og Shetlandsøyene, som da ble administrert av Danmark og tilhørte den norske tronen, gitt som sikkerhet inntil medgiften var betalt. Ingen norske interesser ble rådspurt om denne avtalen.

William Sinclair, 1. jarl av Caithness var på denne tiden den norske jarlen av Orknøyene, og fikk i 1473 festningen Ravenscraig i bytte for jarldømmet Orknøyene som ble lagt direkte inn under den skotske trone.

Margrete døde ved Stirling Castle og ble begravd i Cambuskenneth Abbey. Maleren Hugo van der Goes har utført et portrett av henne.

## Ettermæle
Margretes etterkommer Jakob VI giftet seg med en annen prinsesse av Danmark og en slektning av Margrete, Anne av Danmark, søster til Christian IV. Jakob og Anne ble stamforeldre til alle framtidige monarker av både Skottland og England.

Da det på 1900-tallet ble økende misnøye med de britiske sentralmyndighetenes behandling av distriktene, ble den historiske avtalen om Margretes ekteskapskontrakt gravd frem igjen. En bønn ble sendt til kongene i Norge og Danmark om kontantutbetaling av Margretes medgift til det skotske finansdepartementet, slik at Orknøyene og Shetlandsøyene kunne tilbakeføres til sin opprinnelige posisjon som en del av Norge, eventuelt Danmark, og ikke som en del av Storbritannia. Da dette ikke var politisk mulig, ble ikke løsrivelsen foretatt, skjønt medgiften er fortsatt ikke betalt. Til tross for skotsk overtagelse ble ikke forbindelsen til Norge brutt. Norske institusjoner og myndigheter fortsatte delvis å fungere, og norsk var i hvert fall på Shetland både tale- og skriftspråk i ganske lang tid.

## Referanser
Lorenzo de Zavala

**Lorenzo de Zavala** (født 3. oktober 1788 Tecoh, Yucatán, død 15. november 1836) var en meksikansk politiker. Han var finansminister i Mexico under president Vicente Guerreros regjering. Han var også interim-visepresident i Republikken Texas under interim-president David G. Burnet i perioden mars til oktober i 1836.

Byen Zavala og fylket Zavala County i Texas er oppkalt etter ham.

## Referanser
María Asunción Aramburuzabala

**María Asunción Aramburuzabala-Larregui de Garza** (født 2. mai 1963) er en meksikansk forretningskvinne og investor. Hun er en av de rikeste kvinnene i Mexico, mye på grunn av at hun er storaksjonær i selskapene Grupo Modelo og Televisa. María har 2 barn, hun er datter av Pablo Aramburuzabala Ocaranza og hun var gift med Manuel Medina Mora i 15 år.
* Den 26. februar 2005 giftet hun seg med Tony Garza.
* Av Forbes ble hun i 2006 rangert som nummer 382 på listen over verdens rikeste personer med en kapital på 2 milliarder USA Dollar.

## Referanser


## Eksterne lenker
* Artikkel i Forbes
Abraham Maslow

**Abraham Harold Maslow** (født 1. april 1908 i Brooklyn i New York City, død 8. juni 1970 i Menlo Park i California) var en amerikansk psykolog som er mest kjent for Maslows behovspyramide, en teori om motivasjon hos mennesker. 

Han studerte ved University of Wisconsin hvor han tok doktorgrad i 1934. Fra 1951 var han instituttleder ved Brandeis University. Sammen med Carl Rogers utviklet han fra 1950- og 60-årene humanistisk psykologi. Maslow var også knyttet til Esalen Institute i California, hvor de i kursvirksomheten «blandet terapi og spirituell praksis». Esalen Institute ble et startskudd til det som senere gikk under navnet New Age; tankene fra Esalen ble popularisert og dyrket ved selvutviklingssentre. Maslows tanker om høydepunktopplevelser, som han la frem i boken *Religions, Values and Peak-Experiences* (1964), har flere likhetstrekk med religiøse ekstatiske erfaringer. Maslow nyanserte selv i ettertid de mest individualistiske tendensene i boken. 

## Referanser


## Eksterne lenker
* ''Folkvett'' 2/1999: «Maslowmyten»
Albert Sidney Johnston

**Albert Sidney Johnston** (1803–1862) var en amerikansk offiser og han var general i Amerikas konfødererte staters hær under den amerikanske borgerkrigen. Ifølge Jefferson Davis president i de konfødererte stater var han deres beste general.

## Referanser
Winterport

**Winterport** er en by i Waldo County i Maine i USA. I 2017 hadde den ca.  innbyggere.

## Geografi
Byen har et areal på totalt 96,1 km². 4,07 % er vann.

## Demografi
I 2000 var det  mennesker, 1 379  husholdninger og 1 035  familier i byen. Det er 1 461  hus med en tetthet på 15,8/km².

Av de  1 379  husholdninger hadde 36,0 % barn under 18, 62,1 % var gift. Gjennomsnittsalderen er 37 år.

## Referanser


## Eksterne lenker
*
Balthasar Permoser

**Balthasar Permoser** (født 13. august 1651 i Kammer, nær Traunstein i Bayern, død 18. februar 1732 i Dresden) var en av de ledende tyske billedhuggerne i sin tid, og hans virketid strakk seg fra sen barokk til tidlig rokokko. 

## Liv og virke
### Bakgrunn
Permoser gikk først på skole i Salzburg, hos Wolf Weißenkirchner den yngre, senere i Wien, der han lærte å hugge skulpturer i elfenben. 

### Karriere
I 1675 reiste han til Firenze for å jobbe for Giovanni Battista Foggini, der han ble i 14 år. I 1689 ble han tilkalt av Johan Georg III av Sachsen, og reiste da til Dresden for å sette opp to monumentale hageskulpturer av Herkules. 

I perioden 1704&ndash;10 jobbet han for hoffet på Schloß Charlottenborg nær Berlin. 

Etter perioden på hoffet returnerte han til Dresden for å samarbeide med arkitekten Matthäus Daniel Pöppelmann på slottet Zwinger. Dette slottet ble bygd i perioden 1710 – 1728 for August den sterke. Slottet inneholder blomstrende detaljer fra romersk barokk, og til veggpaviljongen lagde han 6 av de 12 atlantene. Et av hans tidligere verk, en byste av Marsyas forvridd i smerte http://www.metmuseum.org/toah/ho/09/euwc/hod_2002.468.htm, er en ren respons til Berninis *Damned Soul* fra 1619. Bysten står i dag i Metropolitan Museum of Art. På slottet Zwinger har han også lagd skulpturene i «Nymfebadet» (*Nymphenbad*). 

Hans mest berømte selvstendige verk er en frittstående marmorskulptur; *Apotheosis of Prince Eugene*. Denne ble lagd i perioden 1718-21 i Österreichische Galerie Belvedere, som er museet på Belvedere i Wien. Prins Eugene var imidlertid ikke fornøyd med skulpturen, så han plasserte den i offisersmessen i palasset. 

Som modellør samarbeidet Permoser med andre kunstnere, som hoff-juvelér Johann Melchior Dinglinger. Bl.a. lagde Permoser to skulpturer av maurere, som Dinglinger dekte med juveler. Skulpturene står i det innholdsrike museet Grünes Gewölbe i Dresden. 

## Referanser


## Eksterne lenker
* Balthasar Permoser on-line
* ''Balthasar Permoser – der berühmteste Sohn der Pfarrei Otting'' (tysk)

## Videre lesing
* Sigfried Asche, 1978. *Balthasar Permoser: Leben und Werk* (Deutscher Verlag für Kunstwissenschaft)
Nome Flyklubb

**Nome Flyklubb** eier og driver Lunde flyplass i Nome kommune. Flyplassen ligger i svært vakre naturomgivelser langs Telemarkskanalen ved Nomevatn, Telemark. Flyklubben ble stiftet i 1970 og har idag ca. 60 medlemmer. Nome Flyklubb driver blant annet med utdanning innen seilflyging fram til seilflysertifikat. Nome Flyklubb har også en egen veteranflygruppe for både motor- og seilfly. I  2012 var Nome Flyklubb vertskap for TV-serien Fritt Fall der Jenny Skavlan ble utfordret i seilflyakrobatikk.
 
Flyklubben driver også med skogbrannovervåking fra fly i Telemark og Aust-Agder.

Distriktet regnes som et av Norges beste områder for seilflyging med mulighet for både termikk-, hang- og bølgeflyging. Nome Flyklubb arrangerer blant annet Wings & Wheels årlig i månedskiftet juni-juli, og er regnet som Norges største fellestreff for Fly, Bil og MC. Treffet ble for første gang ble arrangert sommeren 2000. Treffet regnes i tillegg som Norges største flytreff med mer enn 60 deltagende fly i 2011. Lunde flyplass er også tilholdsted for Nome Modellflyklubb med eget modellflyanlegg med en flystripe på ca. 250x20 meter.

## Eksterne lenker

* Nome Flyklubb
* Wings and Wheels
Edward Burleson

**Edward Burleson** (født 15. desember 1798 død 26. desember 1851) var en amerikansk soldat, general og statsmann i delstaten Missouri, Republikken Texas og senere i delstaten Texas i USA.

Kjent som den  "The Old Indian Fighter" var Burleson en veteran fra Den britisk-amerikanske krig (1812) og han tjenestegjorde i Texas og Missouris milits. I oktober 1835 ble han utnevnt til oberstløytnant i Texas' hær og han tjenestegjorde under Stephen F. Austin i begynnelsen av Texasrevolusjonen. 

Han fortsatte sin militære karriere innen hæren også etter krigen og ble utnevnt til brigadegeneral. Han ble også visepresident i Republikken Texas.

Både fylket Burleson County og byen Burleson i Johnson County i Texas er oppkalt etter ham.

## Referanser
Stronghold

***Stronghold*** er et sanntidsstrategispill fra 2001. Spillet er produsert av Firefly Studios. Utvidelsen Stronghold Crusader kom i 2002. I 2005 kom oppfølgeren Stronghold 2, deretter Stronghold Legends og Stronghold Crusader Extreme.

En tredje installasjon i serien, Stronghold 3, kom ut i 2011. Også dette var utviklet av Firefly Studios.

Konseptet i spillet er at man skal bygge og forsvare en middelalderborg og angripe andre sin. Spillet fokuserer både på økonomi og krigføring og har flere likhetstrekk med The Settlers-serien fra Blue Byte.

## Eksterne lenker
* 
*  Stronghold Wiki
Bath Spa stasjon

**Bath Spa station** er hovedjernbanestasjonen i Bath i England. Stasjonen ble tegnet av Great Western Railways sjefsingeniør Isambard Kingdom Brunel, og åpnet i august 1840.

Stasjonen betjenes av First Great Western, og har forbindelser til London, Bristol, Cardiff, Portsmouth og en rekke andre steder. 

|}
Hove kraftverk

**Hove kraftverk** er et vannkraftverk i Vik kommune i Vestland.

Anlegget utnytter fallet  fra inntaksmagasinet i Ovrisdalen.  Refsdal kraftverk ligger ved inntaksmagasinet.

Tidligere ble det tatt vann fra trykktunnelen i kraftverket til vanlig vannforsyning.  Elven Vikja reguleres av kraftverket og den lakseførende delen av elven er redusert på grunn av kraftverket.

Installert effekt er 68 MW fra to francisturbiner. Midlere årsproduksjon er 369 GWh.

Aggregatene ble oppgradert i 2008, da økte effekten fra 54 til 68 MW.

Kraftverket startet produksjonen i 1969.

Største eier og driftsansvarlig er Statkraft med 88%. Sognekraft as eier den resterende delen.

## Referanser


## Kilder
* 
* NVE vannkraftdatabase
* Statkraft
* Sognekraft
2.13.61

**2.13.61, Inc.** er et forlag og et plateselskap fra USA som ble etablert av sangeren og forfatteren Henry Rollins i 1984 og navngitt etter hans fødselsdag (13. februar 1961). 

Selskapet ble etablert som forlag i 1984 fordi Rollins trengte et forlag å utgi sin selvskrevne bok *20*. Kort tid etter oppløsningen av Rollins' band Black Flag i 1986, ble selskapet utvider til også å være et plateselskap. Plateselskapet omfatter også to datterselskap, Infinite Zero Archive og District Line.

I tillegg til bøker av Rollins har selskapet gitt ut bøker av Joe Cole, Nick Zedd, Nick Cave og Michael Gira, samt plater av Rollins Band, Exene Cervenka, Hubert Selby Jr., The Birthday Party, Gun Club, Matthew Shipp og Roscoe Mitchell.

## Eksterne lenker
*
20th Century Records

**20th Century Records**, også kjent som **20th Century Fox Records**, er et datterselskap av filmstudioet 20th Century Fox. Selskapet ble etablert i 1958, og het i starten bare 20th Fox.

Selskapet har hatt hits med kjente artister som Barry White, Carl Douglas og Edwin Starr, og utga filmmusikken til *[[Star Wars]]* i 1977. 

Andre filmalbum har blitt utgitt av 20th Century Records er bl.a. *[[Zorba the Greek]]* og *[[Doctor Dolittle (film)|Doctor Dolittle]]*.

I 1982 ble selskapet solgt til PolyGram Records, som la ned 20th Century Records og overførte de tilknyttede artistene til Casablanca Records.

Selskapet ble relansert i 1991 under to selskaper. **20th Century Fox Film Scores**, som var hovedsakelig lydspor, og **Fox Records** som en standard etikett med artister som Jamie Foxx. Begge ble distribuert av Arista Records.

Et etterfølgende selskap, **Fox Music**, ble etablert i 2000 under 20th Century Fox.

## Referanser